***Information til alle mødeledere (UKYL)- 3-timersmøde 2024***

Tak, fordi du har påtaget jer den spændende opgave at være mødeledere for dine kolleger til årets 3-timersmøde. Processen er givet, men indhold og udbytte hænger sammen med en god mødeledelse.

**Det er *et obligatorisk møde for alle uddannelseslæger***. Møderne **skal** afholdes inden for perioden september-november inkl. mødet med de seniore læger

***Koncept for 3-timersmødet***

3-timersmødet starter med en vision, som bygges på, hvad der er blevet implementeret af gode initiativer fra sidste 3-timersmøde. I kan forvente, at den helt eller delvist implementerede del ligger omkring 2/3. Posteren med handlingsplanen er med til at synliggøre og fastholde intentionerne, og at der skal arbejdes, for at det lykkes.

Mødet er en tænketank for yngre læger. Mødet er struktureret med skemaer, som skal disponeres tidsmæssigt af mødelederen og udfyldes under vejs. Indhold og program for 3-timersmøderne fremgår af programhandouts.Instruktionen uddybes ved

* ***et møde for mødeledere den 5.september 2024 kl 13.00-15.00, NIDO-bygningen lokale L120.***

**Emnet 2024**

Emnet er frit, dvs uddannelseslægerne kan tage fat i det de synes er vigtigt at få forbedret. Det må også gerne være emner som går på tværs i hospitalet. Hospitalet har en strategi om at være et attraktivt uddannelsessted- hvad skal der til?

I den enkelte afdeling kan uddannelsesteamet have taget beslutning om et emne som de finder vigtigt. Der skal i så fald være minimum to svar om det emne.

***Hvad er jeres opgave som mødeledere?***

***Fastlæggelse af 3-timersmødet og det opfølgende møde med de øvrige læger 1-3 uger senere***

Mødedatoer aftales med UAO/UALO og cheflæge, som med fordel kan være den der melder datoerne ud. Gerne hurtig udmelding så alle kan prioritere at deltage. Husk at give besked til skemalægger og at reservere et lokale.

***Invitation af alle uddannelseslægerne til 3-timersmøde***

* *invitere* de andre uddannelseslæger i afdelingen til 3-timersmøde.
* *udsende* handout, dato, tid og sted og
* *bede dem om* på forhånd at reflektere over tre gode oplevelser og tre mindre gode oplevelser fra det seneste år. Det skal indføres i det individuelle arbejdsark, som er en del af handout. Det er en lille, men central forberedelse, hvor hensigten er, at mødedeltagerne inden møderne gør sig nogle selvstændige refleksioner om, hvordan de kan bidrage til en udvikling til gavn for dem selv og deres kolleger.
* *Det skal pointeres, at mødet er relevant og obligatorisk for alle yngre læger i videreuddannelse*.
* *Samle materialet sammen til dagen*: handleplanen fra 2023, handout, printe individuelt ark og gruppeark, slideshow til dagen skal evt. suppleres med egne slides hvis der er et emne som uddannelsesteamet har besluttet at få belyst.
* *Sætte dig ind i materialet og trinene for mødets afvikling i handout*

**Afholdelse af 3-timersmødet**

Der er lavet et slideshow med en indledning og trinene for mødeafholdelsen, samt en tidsfordeling.

Arbejdsarkene fra handout kan det være en fordel at have i print til gruppearbejdet

Præsenter mødeformen og formålet

Vælg en referent, som kan skrive direkte ind i et elektronisk handout

Følg trinene og tidsangivelserne, så I når gennem det hele på de 3 timer

Din opgave som mødeledere er at sørge for, at mødedeltagerne holder fokus på, hvordan de som enkelt personer og som gruppe kan løfte kvaliteten af den lægelige videreuddannelse. Formålet er, at lægerne i fællesskab bidrager med fremadrettede og konstruktive ideer til, hvad de selv, lægerne i afdelingen, de kliniske vejledere, de uddannelsesansvarlige overlæger og afdelingsledelsen samt hospitalet kan gøre for til stadighed at forbedre kvaliteten af den lægelige uddannelse. Vigtigt at få tovholdere på ideerne.

**Efter 3-timermødet**

Umiddelbart efter mødet udfyldes handout med siden sidst, deltagere og fællesark 1 og 2.

Handout sendes til Tove Watson, HR-afdelingen([tove.watson@goedstrup.rm.dk](mailto:tove.watson@goedstrup.rm.dk))

Fællesark 1 og 2 sendes til cheflægen og UAO/UALO samt UKYL, hvis denne ikke har været mødeleder

***Dialog med seniore kolleger om handlingsplan:***

3-timersmødet skal følges op af **en time**, hvor uddannelseslægerne fremlægger og diskuterer problemstillinger og handleplan **i et større forum med seniore læger i afdelingen**. Det skal gerne ske kort tid efter 3-timersmødet**. NB:** *Dette led er vigtigt i forhold til at implementere forslagene med succes!*

**Handleplan**

Efterfølgende udarbejdes en kommenteret handleplan af den uddannelsesansvarlige overlæge, den uddannelseskoordinerende yngre læge/mødelederen og cheflægen

**Brug handout**, som igen sendes til Tove Watson nu med handleplanen udfyldt

**Poster**

Resultaterne fra mødet skal afrapporteres på **en poster senest d. 10.12.24,** som skal til posterwalk med mødelederen eller anden uddannelseslæge på en uddannelsesdag for det lægelige videreuddannelsesråd og cheflægerne.Posteren må gerne tage sig godt ud, da den efterfølgende hænges op hjemme i afdelingen, så alle kan huske de aftaler, der er indgået.

Der er en posterskabelon i materialet. **Det skal fremgå, hvor mange forslag, der var i 2023 og hvor mange af disse, der er helt eller delvist gennemført inden 3-timersmødet i 2024**. Tove Watson, HR, vil få jeres poster printet. Hun skal have den elektroniske poster senest den 10. december 2024.

Posteren kan hænges op i afdelingen og kommer på hjemmesiden.

I finder skabelonen på siden [her.](https://www.fagperson.regionshospitalet-goedstrup.dk/job-og-uddannelse/uddannelse/lagelig-videreuddannelse/3-timers-moder/)

Der er flere skabeloner på AUHs hjemmeside [her](https://www.rm.dk/om-os/info-til-samarbejdspartnere/designguide/skabeloner/forskningsposter/)

**Uddannelsesdag med den gode uddannelsesafdeling- det gode uddannelseshospital**

**Den 16.. januar *2025 kl. 8-15.00, Lokale L118-L120***

Posterne er hængt op til dagen og der bliver en posterwalk. Mødelederen eller en anden uddannelseslæge skal deltage i dagen og kunne uddybe forslagene.

Der har inden for et par år været inspektorbesøg på næsten alle afdelinger og samlet set står vi et godt sted. Uddannelseslægerne kan komme med deres ideer til forbedringer, der hvor de synes det er relevant i afdelingen eller på tværs i hospitalet. Hvad har vi brug for på tværs?

* *Der skal være fokus på, hvordan speciallægeuddannelsen fastholdes og gøres endnu bedre, og på de initiativer, som mødedeltagerne fremhæver som betydningsfulde. Udgangspunktet for 3-timersmødet er deltagernes positive oplevelser, idet intentionen bag denne metode er, at de ønsker om ændringer, der måtte komme til udtryk, kan fremsættes på baggrund af noget aktuelt fungerende. Til uddannelsesmødet i januar kommer jeres poster til en posterwalk som en del af inspiration til dagens workshop. I løbet af dagen kan der blive brug for uddybning af nogen af forslagene.*

Det er en unik chance med så mange inspektorbesøg på relativ kort tid sammen at tegne et inspirationskatalog for den gode uddannelsesafdeling og det gode uddannelseshospital. Vi har alle et ansvar, som skal forvaltes og omsættes, for at vi indfrier visionerne om at være et eftertragtet uddannelsessted.

***Yderligere informationer***

I er velkomne til at kontakte uddannelseskoodinerende overlæge Vibeke Ersbak, uddannelseskonsulent Tove Watson eller lægefaglig direktør Jens Friis Bak, hvis I har spørgsmål.

Alt relevant materiale til 3-timersmøderne finder I [her](https://www.fagperson.regionshospitalet-goedstrup.dk/job-og-uddannelse/uddannelse/lagelig-videreuddannelse/3-timers-moder/) senest 15. august 2024

* Informationsbrev til AL, UAO og UKYL
* Procesplan
* Information til alle mødeledere
* Slides til mødeledermøde 2024 (pp)
* Slides til 3-timersmøde 2024 (pp)
* Handsout ( program, instruktioner og referat ark) i PDF-format til print mhp. udlevering under mødet – samt i word format til at downloade og skrive i elektronisk.
* Vejledende tider til mødepunkterne
* Skema til timeregistrering
* Posterskabelon 2024

I kan se rapporterne fra Ålborg, hvor metoden kommer fra på deres [hjemmeside](https://aalborguh.rn.dk/For-Sundhedsfaglige/Uddannelse/Laegers-Uddannelsesforum-(LUF)/3-timersmoeder/Instruktion-til-moedeledere-ved-3-timersmoeder-2024) og postere fra HEV fra 2022 [her :](https://www.fagperson.regionshospitalet-goedstrup.dk/job-og-uddannelse/uddannelse/lagelig-videreuddannelse/3-timers-moder/)

Med venlig hilsen

Vibeke Ersbak Tove Watson

Uddannelseskoordinerende overlæge Uddannelseskonsulent HR afdelingen

Tlf.: 30519971 Tlf.: 21302687

Mail: [vibeersb@rm.dk](mailto:vibeersb@rm.dk) Mail: [Tove.Watson@vest.rm.dk](file:///C:\Users\tovfre\AppData\Local\Microsoft\Windows\INetCache\Content.Outlook\2015\Tove.Watson@vest.rm.dk)